สำนักงานเขตบางขุนเทียนโดยฝ่ายสิ่งแวดล้อมและสุขาภิบาล ได้ดำเนินการออกคำสั่งเจ้าพนักงานท้องถิ่นให้ปรับปรุง /แก้ไขสถานที่เพื่อระงับเหตุรำคาญกับสถานประกอบการรายดังกล่าวแล้ว โดยให้จัดหามาตรการในการควบคุมและป้องกันเสียงดังและกลิ่นเหม็นจากการประกอบกิจการที่มีประสิทธิภาพและใช้การได้ดีอยู่เสมอเพื่อไม่ให้สร้างความเดือดร้อนกับประชาชนที่อาศัยอยู่บริเวณใกล้เคียง ทั้งนี้ จักได้ติดตามผลการดำเนินการตามคำสั่งต่อไป
อู่ซ่อมรถ สร้าง มลพิษทางเสียง และ อากาศ - เปิดเพลงเสียงดังมากหลายๆครั้ง ต่อให้ปิดหน้าต่างก็ยังได้ยิน - รับแต่งเครื่องเสียงรถยนต์ ทดลองเปิดเบสเสียงดังมาก ทำงานไม่เป็นเวลา บางครั้ง เกือบเที่ยงคืนก็ยังทดลองเบส เครื่องเสียง - กลิ่นควัน เคมี เหม็นมาก สร้างมลภาวะทางอากาศ กลิ่นเหมือนอยู่ในปั๊มน้ำมัน อาจมีผลกับสุขภาพในระยะยาว  - อยู่ในเขตชุมชน (มีอยู่ก่อน อู่มาเปิดทีหลัง) แต่ไม่ทำให้ได้มาตรฐาน ไม่มีการสร้างผนังเก็บเสียง/กลิ่น  - อยากให้กทม ประสานงานกับ เขต/ฝ่ายสิ่งแวดล้อม ตรวจสอบใบอนุญาติประกอบการว่ามีหรือไม่  - ถ้ามีใบอนุญาต ควรจะทำโรงซ่อมแบบเก็บเสียง /ป้องกันกลิ่น ไม่ให้รบกวนชุมชน
อยากให้มีการจัดการที่เข้มงวด ตามทีกฎหมายกำหนด มีกรอบระยะเวลาที่ชัดเจนในการให้ปรับปรุงสถานที่ รวมทั้งการชี้แจงจุดที่ต้องปรับปรุงให้ชัดเจนมากที่สุดค่ะ ควรทำอาคารให้มิดชิดโดยรอบ เพื่อให้สิ่งรบกวนทั้งเสียงและกลิ่นไม่ออกมาด้านนอก เหมือนพวกอู่ในเมืองที่เค้าทำกันค่ะ